**กิตติกรรมประกาศ**

รายงานการวิจัยเรื่อง การศึกษาความเข้มของแสงสว่างและระดับความร้อนภายในอาคารเรียนศูนย์พัฒนาเด็กเล็ก อำเภอกันทรวิชัย จังหวัดมหาสารคาม ได้ดำเนินการสำเร็จเรียบร้อยด้วยดีเนื่องจากได้รับความกรุณาจาก ผู้ช่วยศาสตราจารย์ ดร.วุฒิกร สายแก้ว อาจารย์ที่ปรึกษา อาจารย์

เชิดชัย สมบัติโยธา และผู้ช่วยศาสตราจารย์ ดร.สรรพสิทธิ์ แก้วเฮ้า อาจารย์ที่ปรึกษาร่วม และอาจารย์เมตตา เก่งชูวงศ์ ประธานกรรมการ ที่ได้กรุณาให้คำแนะนำทุกๆ ด้านแก่คณะผู้วิจัยในครั้งนี้จนสำเร็จลุล่วงไปด้วยดี คณะผู้วิจัยขอกราบขอบพระคุณทุกๆ ท่านเป็นอย่างสูง

ขอขอบพระคุณอาจารย์ทุกท่านที่ได้อบรมสั่งสอน ตลอดจนเพื่อนๆ สาขาวิชาวิทยาศาสตร์สิ่งแวดล้อมทุกคนที่ได้ช่วยแนะนำและช่วยค้นคว้าเอกสารข้อมูลต่างๆ ในการทำวิจัยให้สำเร็จเรียบร้อยอย่างสมบูรณ์ในครั้งนี้

ขอขอบพระคุณสำนักวิทยบริการและเทคโนโลยีสารสนเทศ มหาวิทยาลัยราชภัฏมหาสารคาม ที่เป็นแหล่งค้นคว้าข้อมูลต่างๆ ขอขอบพระคุณศูนย์พัฒนาเด็กเล็ก อำเภอกันทรวิชัย จังหวัดมหาสารคาม ที่ให้การอนุเคราะห์สถานที่ในการดำเนินงานวิจัย

ขอกราบขอบพระคุณคุณบิดา มารดา ผู้ซึ่งเปรียบเสมือนชีวิตและจิตใจของคณะผู้วิจัยที่ได้ให้การอบรมสั่งสอน ให้ความรัก ความอบอุ่น กำลังใจตลอดมาและให้การส่งเสริมสนับสนุนกำลังทรัพย์ในการศึกษาเล่าเรียน คุณค่าประโยชน์ของรายงานวิจัยฉบับนี้ คณะผู้วิจัยขอมอบเป็นเครื่องบูชาพระคุณบิดา มารดา ตลอดจนบูรพาจารย์ที่มีส่วนสำคัญยิ่งในการอบรมสั่งสอนให้แก่คณะผู้วิจัยให้สำเร็จในครั้งนี้

ขอขอบพระคุณสถาบันวิจัยและพัฒนา มหาวิทยาลัยราชภัฏมหาสารคาม ที่ให้การส่งเสริมสนับสนุนงบประมาณในการดำเนินงานวิจัย ในครั้งนี้ด้วย

คณะผู้วิจัย